钦定古今图书集成/明伦汇编/皇极典/第266卷 > 天监三年策秀才文 梁任昉
## 钦定古今图书集成/明伦汇编/皇极典/第266卷 > 天监三年策秀才文 梁任昉

问：朕立谏鼓，设谤木，于兹三年矣。比虽辐辏阙下，多
非政要，日伏青蒲，罕能切直。将齐季多讳，风流遂往，
将谓朕空然慕古，虚受弗弘。然自君临万㝢，介在民
上，何尝以一言失旨，转徙朔方？睚眦有违，论输左校，
而使直臣杜口，忠谠路绝，将恐弘长之道，别有未周，
悉意以陈，极言无隐